19/06/2020 | Administración LocalMunicipal
Sobrado
Acordo sobre modificación da periodicidade das sesións ordinarias do Pleno e modificación do acordo de creación da Comisión Especial de Contas como comisión informativa permanente para os asuntos relativos a Orzamento

O Pleno, na sesión extraordinaria celebrada o 15 de xuño de 2020, aprobou as propostas de alcaldía que a continuación se transcriben: Modificación das periodicidade das sesións ordinarias do Pleno O día 15 de xuño de 2019 constituíse a Corporación municipal como resultado das eleccións municipais do 26 de maio. O 4 de xullo de 2019 celebrouse sesión organizativa na que, entre outras cousas, acordouse a periodicidade das sesións plenarias cada tres meses. O artigo 46.2 a) da Lei 7/1985, do 2 de abril, reguladora das Bases do Réxime local dispón que o O Pleno celebra sesión ordinaria cada tres meses nos municipios de ata 5.000 habitantes. Nembargantes, o artigo 210 da Lei 5/1997, de 22 de xullo de Administración Local de Galicia dispón que o pleno celebrará sesión ordinaria cada dous meses. A Lei 5/1997 sendo máis esixente coa periodicidade Plenaria dos Entes Locais non está a vulnerar pois o mínimo establecido. Xa que celebralas cada dous meses como obriga a Lexislación galega está incluído dentro dos prazos da LBRL que obrigan que como mínimo sexan cada tres meses, pero non impide que se celebren con máis asiduidade. Así as cousas a norma aplicable en materia de réxime local na Comunidade de Galicia, é dita Lei 5/1997, publicada en virtude da competencia de desenvolvemento da normativa básica (Lei 7/1985) conferida á Comunidade Autónoma de Galicia. Por iso habemos de determinar que as sesións deberán celebrarse como mínimo cada dous meses (como indica a lexislación galega) xa que está norma non vulnera o establecido na Lexislación estatal e celebrando sesións cada dous meses estaríase a actuar correctamente e de conformidade a dereito. En virtude do que antecede, propoño a adopción do seguinte acordo: PRIMEIRO. Establecer o seguinte réxime de sesións ordinarias do Pleno: Periodicidade: cada dous meses. Día: derradeiro martes dos meses de Xaneiro, Marzo, Maio, Xullo, Setembro e Novembro. Hora: trece horas e quince minutos (13:15 h). Lugar: Salón de sesións da Casa Consistorial, salvo forza maior. SEGUNDO.- Se o día en que correspondera celebrar sesión ordinaria fora festivo ou véspera de festivo, poderase adiantar ou retrasar a data de celebración, sen que exceda de sete días naturais, circunstancia que se acordará mediante Decreto da Alcaldía que será debidamente notificado aos membros corporativos. TERCEIRO.- En casos excepcionais e concretos debidamente xustificados, e previa consulta aos voceiros dos diferentes grupos políticos, facúltase ao Sr. Alcalde para modificar o día e a hora de celebración das sesión ordinarias, o que se acordará no mesmo Decreto de convocatoria. Modificación do acordo de Creación Comisión Informativa Permanente de Contas e Facenda O día 15 de xuño de 2019 constituíse a Corporación municipal como resultado das eleccións municipais do 26 de maio. O 4 de xullo de 2019 celebrouse sesión organizativa e acordouse a creación da Comisión Especial de Contas de conformidade co establecido no artigo 20.1 e) da Lei 7/1985, do 2 de abril, reguladora das Bases do Réxime Local que dispón que a Comisión Especial de Contas existe en todos os municipios, de acordo coa estrutura prevista no artigo 116. Nese acordo otorgouselle o carácter de comisión informativa permanente para asuntos relativos a Orzamentos, Economía e Facenda. Dadas as características do Concello de Sobrado e para gañar axilidade na tramitación de asuntos relativo aos orzamentos, modificacións presupostarias, ordenanzas fiscais etc. se estima convinte eliminar o carácter de comisión informativa permanente da Comisión Especial de Contas para asuntos relativos a Orzamentos, Economía e Facenda. En virtude do que antecede, propoño a adopcíón do seguinte acordo: PRIMEIRO. Deixar sen efecto o punto terceiro no que se acorda que a Comisión especial de Contas terá carácter de comisión informativa permanente para asuntos relativos a Orzamentos, Economía e Facenda. Sobrado, 16 de xuño de 2020 O alcalde Luis Lisardo Santos Ares